Koronavirus in otroci

Strasbourg, 20. mareC 2020

Pandemija koronavirusa je pretresla ves planet, našo celino, naše države in mesta, v katerih živimo. Odrasli se pogosto težko soočamo s takšnimi izzivi, položaj je še zahtevnejši za otroke. Izolirani smo v svojih domovih, ostati moramo v zaprtih prostorih skoraj povsem brez stika z drugimi. Skrbi nas, ali bomo lahko svojim družinam zagotovili dovolj hrane, in poskušamo usklajevati delo od doma ter pomoč otrokom pri učenju v teh povsem novih okoliščinah. Tudi otroci imajo vprašanja in pomisleke. Zelo pomembno je, da se odrasli o tem dogodku brez primere znamo pogovarjati z otroki vseh starosti, s čimer jih zaščitimo po najboljših močeh in ublažimo njihove povsem upravičene skrbi.

Otroci se soočajo s šolskim okoljem brez neposrednega stika z učitelji in vrstniki. Slednji si ne morejo zagotavljati vzajemne podpore. Otroci lahko glede na družinske okoliščine doživljajo povečan stres svojih staršev ali drugih skrbnikov in celo družinsko nasilje. Tudi v družinah, ki sicer delujejo dobro, se otroci lahko bojijo, da bi zboleli ali da bi zbolel kdo od družinskih članov, pri čemer imajo omejene možnosti za sproščanje stresa s športom in drugimi dejavnostmi.

Zato moramo otroke podpirati po svojih najboljših močeh. Oddelek za pravice otrok je s tem namenom pripravil seznam virov, ki so jih pred kratkim objavile različne organizacije z namenom izboljšati dialog, bolje zaščititi otroke in jim kar najbolje razložiti koronavirus.

Združeni narodi in UNICEF:

* [Splošne informacije](http://www.unicef.org/coronavirus/covid-19)
* [Za starše](http://www.unicef.org/stories/novel-coronavirus-outbreak-what-parents-should-know)
* [Pogovor z otroki](http://news.un.org/en/story/2020/03/1059622)

[Globalno partnerstvo proti nasilju nad otroki](http://www.end-violence.org/protecting-children-during-covid-19-outbreak)

Izbrani viri Svetovne zdravstvene organizacije:

* [Zaščitite svojo družino](http://www.cdc.gov/coronavirus/2019-ncov/prepare/protect-family.html)
* [Otroci](http://www.cdc.gov/coronavirus/2019-ncov/prepare/children-faq.html)
* [Spopadanje s stresom in tesnobo zaradi virusa Covid-19](http://www.cdc.gov/coronavirus/2019-ncov/prepare/managing-stress-anxiety.html)